Librerija ta' Klassijiet Bażi Il-Librerija ta' Klassijiet Bażi jew BCL (bl-Ingliż Base Class Library) hija librerija standard disponibbli għall-lingwi kollha li jużaw l-IStruttura .NET li tinkludi l-BCL biex tkun tista' tenkapsula numru kbir ta' funzjonijiet komuni, bħall-kitba u l-qari tal-fajls, grafika, interazzjoni mal-bażijiet tad-dejta, u manipulazzjoni tad-dokumenti XML, li tagħmel xogħol il-programmatur aktar faċli. Hija usa' fl-iskop mill-liberiji standard tal-parti l-kbira tal-lingwi l-oħra, fosthom C++, u hija kumparabbli fl-iskop mal-libreriji standard tal-Java. Il-BCL xi kultant tissejjaħ b'mod żbaljat bħala l-Librerija ta' Klassijiet tal-Istruttura (FCL) (bl-Ingliż Framework Class Library), li l-BCL tagħmel parti minnha. Hi tinkludi l-Microsoft.* namespaces fost l-oħrajn. Il-BCL tiġi riveduta ma kull verżjoni tal-Istruttura .NET. Xi wħud min-namespaces jistgħu jew ma jistgħux ikunu ikkunsidrati bħala parti mill-BCL mill-Microsoft, imma kollha huma inklużi mal-implementazzjonijiet tal-Istruttura .NET tal-Microsoft. Dawn huma n-namespaces li huma standardizzati bħala parti mill-istandards tal-ECMA 335 u l-ISO/IEC 23271:2006.